18 अप्रैल को हजारों नर्सेज जयपुर में करेंगे प्रदर्शन
राजस्थानराज्य नर्सेज एसोसिएशन एकीकृत की राज्यव्यापी चेतना सभाओं की कड़ी में धौलपुर के नर्सेज की आपात चेतना सभा सामान्य चिकित्सालय में अखिल राजस्थान राज्य कर्मचारी संघ एकीकृत के जिलाध्यक्ष केशव सिंह की अध्यक्षता एवं प्रदेशाध्यक्ष राजेन्द्र राणा के मुख्य आतिथ्य में हुई।
संभागीय प्रवक्ता जितेंद्र कुमार, सोशल मीडिया प्रभारी रमाकांत कौशिक ने बताया कि बैठक को संबोधित करते हुए प्रदेशाध्यक्ष राजेन्द्र राणा, प्रदेश महामंत्री पुरुषोत्तम कुंभज, संभागीय वरिष्ठ उपाध्यक्ष मुकेश शर्मा ने कहा कि 23 फरवरी को सरकार द्वारा सातवें वेतन आयोग की सिफारिशों को लागू करने के लिए बनाई गई कमेटी में छठवें वेतन आयोग की विसंगतियों को दूर नहीं करने के विषय में कोई निर्देश नहीं होना दुर्भाग्यपूर्ण है। जहां संगठन द्वारा 11 सूत्री मांगों को लेकर विगत कई महीनों से प्रजातांत्रिक तरीके से आंदोलन चलाया जा रहा है। बैठक को प्रह्लाद गुर्जर, रमाकांत परमार, मनोज त्यागी, हरिओम तोमर, जैनिश कंचन, विजय लक्ष्मी, मेघसिंह चौधरी, कैलाशी लाल ने संबोधित करते हुए प्रांतीय नेतृत्व को जयपुर प्रदर्शन में भारी संख्या में पहुंचने का विश्वास दिलाया। इस मौके पर पुष्पेन्द्र राजावत, धर्मेन्द्र, राधेश्याम, सतीश शर्मा, राजीव शर्मा, श्रीभगवान सिकरवार, जयसिंह जादौन, गजेन्द्र यादव आदि मौजूद थे।
धौलपुर. चेतना सभा को संबोधित करते वक्ता।
hin_Deva awa_Deva hin_Deva awa_Deva